અન્ય એક જગ્યાએ સ્વામીજીએ લખ્યું છે કે – ‘આ મજુમદારે ધર્મસંસદના પાદરી સમક્ષ મારી ઘણી નિંદા કરી. તેમણે કહ્યું – ‘અરે. એ તો ફાલતુ છે, ઠગ અને જુગારી છે. તમારા દેશમાં આવીને કહે છે કે હું સાધુ છું’ આવું કહીને તેમણે મારા પ્રત્યે એ લોકોના મનમાં કડવાશ ઉત્પન્ન કરી છે. તેમણે પ્રમુખ બેરૉજનું દિમાગ તો એટલું ખરાબ કરી નાખ્યું કે તેઓ મારી સાથે સરખી રીતે વાત પણ નથી કરતા. એ લોકોના પેમ્ફ્લેટમાં મને શક્ય તેટલા દબાવવાની કોશિશ રહે છે. મારા ગુરુ મારા સહાયક છે, ભાઈ, મજુમદારના કહેવાથી શું વળવાનું. સમગ્ર અમેરિકા મને પ્રેમ કરે છે.’